## ИЗБОРНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ

Изабрани одлуком овог Већа на његовој редовној седници одржаној 23.06. ове године у комисију за припрему реферата за избор једног асистента за ужу научну област класичне науке са тежиштем истраживања на Старогрчкој и средњогрчкој филологији, са пуним радним временом, на одређено време од три године, подносимо Већу следећи

## ИЗВЕШТАЈ

На конкурс, објављен у „Пословима“ бр. 994-995 од 06.07.2022. пријавио се један кандидат, мср. Димитрија Рашљић.

Кандидат је рођен 14.10.1994. године у Београду, где је завршио и основну и средњу школу. Године 2015. уписао је основне студије на Одељењу за класичне науке Филозофског факул-тета Универзитета у Београду. Своје студије окончао је у року, године 2019. са просечном оценом 9,92 као студент генерације на Одељењу за класичне науке. Исте године уписује дво-годишње мастер студије на Филолошком факултету у Санкт-Петербургу, Руска Федерација (Санктпетербуршки државни универзитет рус. „СПбГУ“). Ове студије завршава у року, 2021. године, одбранивши са одличном оценом мастер рад под насловом „Рукопись Пиндара и Эсхила из Библиотеки Российской академии наук (НИОР, собрание иностранных рукописей, Q No 2)“ (*Рукопис* *Пиндара и Есхила из Библиотеке Руске академије наука, НИОР колекција страних рукописа, No Q2)*. Године 2021. уписује докторске студије на Одељењу за класичне науке, где је од текуће године као докторанд ангажован и у настави. Од 25.02.2022. кандидат је и истраживач-приправник на Филозофском факултету у Београду. Године 2022. учествовао је као предавач на летњој школи латинског, на латинском, *Collegium Carolivicanum* у Сремској Митровици

Уз одличан успех током основних студија кандидат се истицао знањем и зрелошћу. Већ на другој години основних студија, у склопу предмета *Византијска филологија 1*, написао је семинарски рад о *Историји* Лава Ђакона, који би се могао сматрати дипломским. Уз овај семинарски, кандидат је припремио и још увек необјављени превод великог дела овог, на српски још непреведеног, дела.

Кандидат је досад публиковао један рад у угледном руском часопису из области класичне филологије: Two Greek Paratext Poems from the Manuscript QNo2 of the Library of the Russian Academy of Sciences, *Philologia Classica,* 17(1), у штампи. Аутор даје критичко издање, коментар и превод две песме из рукописа.

Поред латинског, грчког и старословенског, кандидат влада и руским, енглеским и новогрчким језиком.

Кандидата препоручује не само његов изузетан успех током основних и мастер студија, већ и искуство писаца овог извештаја, које сведочи да је у питању веома перспективан и зрео класични филолог, човек изузетних научних и предавачких способности.

Као истраживач-приправник на Филозофском факултету у Београду, кандидат је био ангажован у настави на Одељењу за класичне науке, где се показао као драгоцена испомоћ, а још од студентских дана учествовао је и у ваннаставним и промотивним активностима Одељења.

Избор мср Димитрије Рашљића био би несумњив и трајан добитак за Одељење за класичне науке и за Филозофски факултет у целини.

У Београду, 2. 9. 2022.

проф. др Сандра Шћепановић

доц. др Ил Аккад

проф. др Ифигенија Радуловић

Филозофски факултет у Новом Саду